 Jawaabta Wasiir: Siciidow waxaan kala garan waayey inaad fuley tahay iyo inaad Libaaxyada uun ka tahay Fuley, horta bahalihii Libaaxyadii waan kaa hayaa ee ha baqanin, awal sagaalbay ahaayeen laba Jabuuti ayaynu ku caawinay, imika 7 ayaan hayaa, soodayn maayo oo waan haynayaa, horta bahalkani habeenkii wuu eedamaa, waana ta la yidhaahdo waa Awliyo, waa cod aad iyo aad u macaan haddii aan barato, eedaan kalena uma baahnid haddaad barato, anniguna subixii isagaan ku toosaa, ILAAHAY waxaan ka baryayaa inaanu dadka waxba yeelin, waxaan doonayaa inaan sameeyo Carwada Xayawaanka, laakiin dhaqaale badan ayuu u baahan yahay, markaa waxaan golaha u soo jeedinayaa toban toban doolar oo aynu bahalkaa ugu samayno in la ila qabto, waayo ma layn karno oo xuquuqda iinsaanka oo kale ayuu leeyahay, ta labaad waa duur joogtii inaga dhamaatay ayaan u hayaan, waxaanan isku qabaa inaan hayo wax qaranku leeyahay oo uu qaranku u baahan yahay, laakiin la igaga baxay. 